**Répcelak Város Önkormányzata Képviselő-testületének 31/2017. (XII.15.) önkormányzati rendelete**

**a reklámok, reklámhordozók, cégérek és egyéb műszaki berendezések elhelyezésének, alkalmazásának követelményeiről, feltételeiről és tilalmáról és a településképi bejelentési eljárásról**

Répcelak Város Önkormányzata Képviselő-testülete a településkép védelméről szóló 2016. évi LXXIV. törvény 12. § (5) bekezdésében kapott felhatalmazás alapján, az Alaptörvény 32. cikk (1) bekezdés a) pontjában és az épített környezet alakításáról és védelméről szóló 1997. évi LXXVIII. törvény 6/A§ (1) bekezdés aa) alpontjában és a (2) bekezdés b) pontjában meghatározott feladatkörében eljárva a következőket rendeli el:

**I. Fejezet**

**ÁLTALÁNOS RENDELKEZÉSEK**

**A rendelet alkalmazási köre, hatálya**

**1. §**

**Értelmező rendelkezések**

E rendelet alkalmazásában:

1. cégér: a településfejlesztési koncepcióról, az integrált településfejlesztési stratégiáról és a településrendezési eszközökről, valamint egyes településrendezési sajátos jogintézményekről szóló 314/2012. (XI.8.) Korm. rendelet 2. § 1 b. pontja szerinti épülettartozék;

2. más célú berendezés: az ülő- és parki pad, a kerékpárállvány, a hulladékgyűjtő, telefonfülke, a reklámfelületet is tartalmazó, közterület fölé nyúló árnyékoló berendezés, korlát és a közterületi illemhely;

3. reklám: a településkép védelméről szóló 2016. évi LXXIV. törvény 11/F. § 3. pontjában meghatározott fogalom;

4. reklámhordozó: a településkép védelméről szóló 2016. évi LXXIV. törvény 11/F. § 4. pontjában meghatározott eszköz;

5. utcabútor: a településkép védelméről szóló törvény reklámok közzétételével kapcsolatos rendelkezéseinek végrehajtásáról szóló 104/2017. (IV.28. ) Korm. rendelet 1. § 11. pontjában meghatározott fogalom.

**II. Fejezet**

**Reklámok, reklámhordozók elhelyezésére és alkalmazására vonatkozó településképi követelmények**

**2.§**

(1) A település teljes közigazgatási területén a reklám elhelyezési kormányrendelet és a településkép védelméről szóló 2016. évi LXXIV. törvény és e rendeletben meghatározott feltételeknek megfelelő reklámhordozón, továbbá méretben tehető közzé reklám, helyezhető el reklámhordozó, illetve létesíthető és tartható fent reklámhordozót tartó berendezés a rendelet 1. számú mellékletében meghatározott építési övezetekben, az alábbi feltételekkel:

(2) Közterületen reklám és reklámhordozó kizárólag az utcabútorokon - az utasváró, a kioszk és a más célú berendezések kivételével, ahol nem lehet –, azok felületének legfeljebb 1/3-án helyezhető el.

(3) A Petőfi S. u. 63. szám alatti üzletsor körüli közterületen reklám, reklámhordozó berendezés nem helyezhető el. Az üzlet megnevezéséről információt kizárólag az önkormányzat által kihelyezett információs berendezésen lehet elhelyezni.

(4) Reklámhordozó, vagy reklámhordozót tartó berendezés utcabútorra utólag nem szerelhető, azokat a reklám közzétételére alkalmas reklámfelülettel együtt kell megtervezni és létrehozni.

(5) Az önkormányzat által fenntartott hirdető berendezésen kizárólag az önkormányzat helyezhet el hirdetést, azokon reklámot elhelyezni tilos.

(6) Közterületről két vagy több oldalról látható reklámhordozó csak két vagy több oldali hirdetőfelülettel kerülhet kialakításra.

(7) A kihelyezett reklámhordozón tartós kivitelben és olvasható méretben fel kell tüntetni a tulajdonos nevét (megnevezését) és címét (székhelyét). Az adatokban bekövetkezett esetleges változásoknak megfelelően a feliratot két héten belül módosítani kell.

(8) A reklámhordozó akkor tekinthető leszereltnek, ha nem csak a hirdetőfelület, hanem annak tartószerkezete is (alapozással együtt) elbontásra kerül. Amennyiben a tartószerkezet vagy annak része nem kerül elbontásra, a hirdetési célú berendezést meglévőnek kell tekinteni.

(9) Reklámok, reklámberendezések elhelyezése esetében a közterület-használati engedély kiadása a bejelentés tudomásulvételét tartalmazó igazolás alapján történhet.

(10) A reklámhordozók elláthatók háttérvilágítással, LED-kijelzővel üzemelő technológia alkalmazható, de villódzó fénytechnika, vagy futófénnyel üzemelő technológia nem alkalmazható

**3.§**

**Cégérek elhelyezésére vonatkozó településképi követelmények**

A homlokzatokra merőlegesen elhelyezett cégér oldalanként legfeljebb 0,5 m2 felülettel és 0,3 m szerkezeti vastagsággal alakítható ki, amely a közlekedési terület űrszelvényébe nem nyúlhat be.

**III. Fejezet**

**A TELEPÜLÉSKÉPI BEJELENTÉSI ELJÁRÁS SZABÁLYAI**

**4.§**

(1) A településen kizárólag településképi bejelentési eljárás lefolytatásával van lehetőség elhelyezni reklámot, reklámhordozót, reklámhordozót tartó berendezést.

(2) A településen cégérek településképi bejelentési eljárás nélkül helyezhetők el.

**5.§**

A polgármester településképi bejelentési eljárást folytat le, melyhez a 2. mellékletben megjelölt kérelmet kell benyújtani. A kérelmet papír alapon egy példányban kell benyújtani a Répcelaki Közös Önkormányzati Hivatalhoz.

**6.§**

Záró rendelkezések

Ez a rendelet 2018. január 1. napján lép hatályba.

Répcelak, 2017. december 14.

Szabó József dr. Kiss Julianna

polgármester jegyző

Záradék:

A rendelet kihirdetve: 2017. december 15-én.

dr. Kiss Julianna sk.

jegyző

**1. melléklet a 31/2017.(XII.15.) önkormányzati rendelethez**

**A reklámok, reklámhordozók, cégérek és egyéb műszaki berendezések elhelyezésének, alkalmazásának követelményeiről, feltételeiről és tilalmáról és a településképi bejelentési eljárásról szóló 31/2017.(XII.15.) önkormányzati rendelethez**

|  |  |  |
| --- | --- | --- |
| **Reklám közzététele és reklámhordozók, reklámhordozót tartó berendezés elhelyezése** | | |
| **Beépítésre szánt területek** | | |
| Övezet megnevezése | Szabályozási előírások közterületekre és köztulajdonban álló ingatlanokra vonatkozóan | Szabályozási előírások magánterületekre  vonatkozóan |
| Vegyes - Településközpont terület | kizárólag utcabútor igénybevételével lehet | nem megengedett |
| Vegyes - Intézményi terület | kizárólag utcabútor igénybevételével lehet | nem megengedett |
| Kisvárosias lakóterület | kizárólag utcabútor igénybevételével lehet | nem megengedett |
| Falusias lakóterület | kizárólag utcabútor igénybevételével lehet | nem megengedett |
| Kertvárosias lakóterület | nem megengedett | nem megengedett |
| Kereskedelmi és szolgáltató gazdasági terület | kizárólag utcabútor igénybevételével lehet | nem megengedett |
| Ipari gazdasági terület | kizárólag utcabútor igénybevételével lehet | nem megengedett |
| Különleges - Mezőgazdasági üzemi terület | nem megengedett | nem megengedett |
| Különleges – közlekedési épület elhelyezésére szolgáló terület | kizárólag utcabútor igénybevételével lehet | nem megengedett, kivéve vasútállomások és buszpályaudvarok területe |
| Különleges – nagykiterjedésű sportolási célú terület | kizárólag utcabútor igénybevételével lehet | nem megengedett |
| Különleges – Szennyvízkezelő, szennyvíztisztító területe | nem megengedett | nem megengedett |
| Különleges – Hulladéklerakó területe | nem megengedett | nem megengedett |
| Hétvégiházas üdülőterület | nem megengedett | nem megengedett |
| **Beépítésre nem szánt területek** | | |
| Közlekedési területek | kizárólag utcabútor igénybevételével lehet |  |
| Vízgazdálkodási terület | nem megengedett | nem megengedett |
| Zöldterület - közpark | nem megengedett | nem megengedett |
| Erdőterület - gazdasági | nem megengedett, ettől eltérni érvényesen nem lehet | nem megengedett |
| Erdőterület - védelmi | nem megengedett | nem megengedett |
| Mezőgazdasági terület - általános - korlátozott | nem megengedett | nem megengedett |
| Mezőgazdasági terület - kertes | nem megengedett | nem megengedett |
| Mezőgazdasági terület - általános gazdaság élénkítő terület | nem megengedett | nem megengedett |
| Vízmeder, árvízvédelmi töltés | nem megengedett |  |
| Különleges beépítésre nem szánt - temető terület | nem megengedett | nem megengedett |
| Különleges beépítésre nem szánt – fásított köztér, sétány | nem megengedett | nem megengedett |
| Különleges beépítésre nem szánt – megújuló energiaforrások hasznosításának céljára kijelölt terület | nem megengedett | nem megengedett |
| Különleges beépítésre nem szánt – helyi sajátosságot hordozó - malomsziget | nem megengedett | nem megengedett |

**2. melléklet a 31/2017.(XII.15.) önkormányzati rendelethez**

**A reklámok, reklámhordozók, cégérek és egyéb műszaki berendezések elhelyezésének, alkalmazásának követelményeiről, feltételeiről és tilalmáról és a településképi bejelentési eljárásról szóló …/2017.(… . … .) önkormányzati rendelethez**

**KÉRELEM   
reklámok, reklámhordozók elhelyezésére vonatkozó településképi bejelentési eljáráshoz**

|  |  |  |  |  |
| --- | --- | --- | --- | --- |
| A bejelentő | | | | |
|  | | neve |  | |
|  | | címe |  | |
|  | | telefonszáma |  | |
|  | | e-mail címe |  | |
|  | |  |  | |
| A tevékenységgel érintett ingatlan | | | | |
|  | | címe |  | |
|  | | helyrajzi száma |  | |
|  | |  |  | |
| A tervezett tevékenység tárgya, megnevezése | | | | |
|  |  | | | |
|  |  | | | |
| Ideiglenes tevékenység esetén | | | | |
|  | a tevékenység kezdete | |  | |
|  | a tevékenység vége | |  | |
|  |  | |  | |
| A kérelem kötelező mellékleteinek felsorolása | | | | |
|  | | rövid leírás (műszaki leírás) | | oldal |
|  | | fotó a tevékenységgel érintett terület, épület, épületrész jelenlegi állapotáról | | db |
|  | |  | |  |
| A kérelem elbírálásához szükséges tartalmú dokumentáció mellékleteinek felsorolása | | | | |
|  | |  | | igen (db)/nem |
|  | | helyszínrajz | |  |
|  | | utcaképi vázlat | |  |
|  | | színterv | |  |
|  | | látványterv | |  |
|  | | homlokzat | |  |
|  | | alaprajz | |  |
|  | | egyéb: | |  |

|  |  |
| --- | --- |
| Dátum: |  |
|  |  |
|  | .....................................................................  Aláírás |